Melodifestivalen 2023

Το Melodifestivalen 2023 ήταν η 63η έκδοση του σουηδικού μουσικού διαγωνισμού Melodifestivalen, ο οποίος διοργανώθηκε από την Sveriges Television (SVT) και έλαβε χώρα σε διάστημα έξι εβδομάδων μεταξύ 4 Φεβρουαρίου και 11 Μαρτίου 2023. Νικήτρια του διαγωνισμού αναδείχθηκε η Λορίν με το τραγούδι "Tattoo", η οποία θα εκπροσωπήσει τη  στο , που θα διεξαχθεί στο Λίβερπουλ τον Μάιο του 2023. Όλες οι εκπομπές παρουσιάστηκαν από τους Φάρα Αμπάντι και Γιέσπερ Ρένταλ.

Μορφή

Μετά την ακύρωση της παραδοσιακής περιοδείας γύρω από έξι πόλεις της χώρας (συγκεκριμένα Μάλμε, Γκέτεμποργκ, Λινσέπινγκ, Λίντκεπινγκ, Έρνσκελντσβικ και Στοκχόλμη) για την προηγούμενη έκδοση λόγω της παραλλαγής Όμικρον του COVID-19, η SVT ανακοίνωσε στη συνέχεια ότι οι έξι πόλεις θα φιλοξενήσουν την περιοδεία το 2023, με νέες ημερομηνίες. Ως συνήθως, στον διαγωνισμό θα λάβουν μέρος συνολικά 28 συμμετοχές, εκ των οποίων οι 12 θα περάσουν στον τελικό. Η Φάρα Αμπάντι και ο Γιέσπερ Ρένταλ αποκαλύφθηκαν ως παρουσιαστές του Melodifestivalen 2023 στις 24 Σεπτεμβρίου 2022.

Τα έσοδα από την ψηφοφορία, όπως και στις τρεις τελευταίες εκπομπές της προηγούμενης έκδοσης, θα διατεθούν για την ενίσχυση των προσπαθειών βοήθειας στον συνεχιζόμενο πόλεμο στην Ουκρανία. Ξεκινώντας από τον δεύτερο γύρο, τα έσοδα θα διατεθούν επίσης για τις προσπάθειες βοήθειας στον απόηχο του σεισμού Τουρκίας-Συρίας του 2023.

Αλλαγές μορφής του ημιτελικού
Οι αλλαγές στη μορφή του ημιτελικού σόου ανακοινώθηκαν στις 23 Νοεμβρίου 2022. Σε αντίθεση με τα τραγούδια της τρίτης και της τέταρτης θέσης από καθέναν από τους προηγούμενους τέσσερις γύρους (οκτώ τραγούδια συνολικά) που χωρίστηκαν σε δύο ξεχωριστούς ημιτελικούς στην προηγούμενη έκδοση, όλα αυτά τα τραγούδια πλέον διαγωνίζονται μεταξύ τους σε ένα μόνο ημιτελικό, με τα τέσσερα κορυφαία τραγούδια να προκρίνονται στον τελικό, παρόμοια με τους προηγούμενους γύρους. Στους θεατές παρουσιάζονται με τα προκαταρκτικά τέσσερα κορυφαία τραγούδια (με τυχαία σειρά) στη μέση του παραθύρου της ψηφοφορίας και στη συνέχεια λαμβάνουν νέες ψήφους προκειμένου να συνεχίσουν να επηρεάζουν το αποτέλεσμα. Μετά το κλείσιμο του παραθύρου, εμφανίζεται στην οθόνη η πλήρης ανάλυση των αποτελεσμάτων, συμπεριλαμβανομένων των βαθμών που δίνονται από κάθε ηλικιακή ομάδα.

Διαγωνιστικές συμμετοχές
Στις 26 Αυγούστου 2022, το SVT άνοιξε ένα παράθυρο δημόσιας υποβολής (με προθεσμία στις 16 Σεπτεμβρίου 2022) για να επιλέξει τους μισούς διαγωνιζόμενους, ενώ οι άλλοι μισοί αποτελούνται από καλλιτέχνες που προσκλήθηκαν ειδικά από τον ραδιοτηλεοπτικό φορέα. Με το κλείσιμο της περιόδου υποβολής, η SVT ανακοίνωσε ότι είχαν παραληφθεί περισσότερες από 2.800 αιτήσεις, οι οποίες θα εξεταστούν από μια επαγγελματική κριτική επιτροπή υπό την προεδρία της παραγωγού Καρίν Γκούναρσον.

Το πρώτο μισό των διαγωνιζομένων ανακοινώθηκε επίσημα από το SVT στις 29 Νοεμβρίου 2022, ενώ το δεύτερο μισό αποκαλύφθηκε την επομένη, στις 30 Νοεμβρίου. Αρκετοί συμμετέχοντες έχουν διαγωνιστεί στο παρελθόν στο Melodifestivalen: Άξελ Χουίλστρεμ (2017), Έβα Ρίντμπερ & Ιέβα Ρους (2021), Γιον Χένρικ Φιέλγκρεν (2015, 2017 και 2019), Λορίν (2011, 2017 και νικήτρια το 2012), Λούλου Λαμότε (2021 και νικήτρια του 2020, και στις δύο περιπτώσεις ως μέλος των The Mamas), Μαριέτ (2015, 2017, 2018 και 2020), ντουέτο Nordman (2005 και 2008), συγκρότημα Panetoz (2014), Πωλ Ρέι (2020 και 2021), Theoz (2022), Τόνε Σεκέλιους (2022), Βίκτορ Κρόουν (2015 και 2020) και Βικτόρια (2016, 2017 και 2019).

Γύροι

1ος γύρος 
Ο πρώτος γύρος πραγματοποιήθηκε στις 4 Φεβρουαρίου 2023 στο Scandinavium του Γκέτεμποργκ. 2,912,000 θεατές παρακολούθησαν τον γύρο ζωντανά. Ένα σύνολο 9,852,321 ψήφων καταμετρήθηκαν, χρησιμοποιώντας 525.532 συσκευές.

2ος γύρος 
Ο δεύτερος γύρος πραγματοποιήθηκε στις 11 Φεβρουαρίου 2023 στη Saab Arena του Λινσέπινγκ. 2,830,000 θεατές παρακολούθησαν τον γύρο ζωντανά. Ένα σύνολο 10,108,443 ψήφων καταμετρήθηκαν, χρησιμοποιώντας 527,368 συσκευές.

3ος γύρος 
Ο τρίτος γύρος πραγματοποιήθηκε στις 18 Φεβρουαρίου 2023 στο Sparbanken Lidköping Arena του Λίντκεπινγκ. 2,598,000 θεατές παρακολούθησαν τον γύρο ζωντανά. Ένα σύνολο 9,522,729 ψήφων καταμετρήθηκαν, χρησιμοποιώντας 512,158 συσκευές.

4ος γύρος 
Ο τέταρτος γύρος πραγματοποιήθηκε στις 25 Φεβρουαρίου 2023 στο Malmö Arena του Μάλμε. 2,814,000 θεατές παρακολούθησαν τον γύρο ζωντανά. Ένα σύνολο 9,932,645 ψήφων καταμετρήθηκαν, χρησιμοποιώντας 542,205 συσκευές. Κατά τη διάρκεια της ερμηνείας της Λορίν, ένας περιβαλλοντικός ακτιβιστής εισέβαλε στη σκηνή, με αποτέλεσμα η Λορίν να ξαναρχίσει την ερμηνεία της λίγα λεπτά αργότερα.

Ημιτελικός 
Ο ημιτελικός διεξήχθη στις 4 Μαρτίου 2023 στο Hägglunds Arena του Έρνσκελντσβικ. 2,315,000 θεατές παρακολούθησαν τον ημιτελικό ζωντανά. Ένα σύνολο 12,078,625 ψήφων καταμετρήθηκαν (αριθμός ρεκόρ για ένα Γύρο Δεύτερης Ευκαιρίας), χρησιμοποιώντας 541,460 συσκευές.

Τελικός 
Ο τελικός διεξήχθη στις 11 Μαρτίου 2023 στο Friends Arena της Στοκχόλμης, όπου η Λορίν κέρδισε με το τραγούδι της, "Tattoo". 3,419,000 θεατές παρακολούθησαν τον ημιτελικό ζωντανά. Ένα σύνολο ρεκόρ 23,521,188 ψήφων καταμετρήθηκαν, χρησιμοποιώντας 936,964 συσκευές.

Τηλεθεάσεις

Gallery

1ος γύρος

2ος γύρος

3ος γύρος

4ος γύρος

Σημειώσεις και παραπομπές

Σημειώσεις

Παραπομπές

Επιπλέον ιστοσελίδες 
 Επίσημη ιστοσελίδα του Melodifestivalen

Melodifestivalen